*Mivel tovább kérdezgették, végül felegyenesedett, és azt mondta nekik: „Az dobja rá erre az asszonyra az első követ, aki bűntelen!”* (Jn 8,7)

A megkövezésnek is voltak szabályai. Ennek értelmében a tanúnak kellet megkezdeni a kőhajítást. Ez nagy felelősséget is jelentett. Az ő kezdeményezésére, példájára dobták a többiek a köveket. Ha a gyanú felmerült, hogy a tanú nem részrehajlás nélküli volt, akkor a többiek szemében gyilkossá vált.

Ne ítélj elhamarkodottan, ne ítélj külső, vagy látszat, vagy érzelmi túlfűtöttség alapján. Jézus fenti mondata arra is figyelmeztet: akkor se ítélj, ha nem vagy bűntelen. Hisz akkor nincs jogalapod hozzá. Jézus az Igaz Bíró. Bízzuk Rá az ítélkezést! *Vadon Gyula*